**GARGŽDŲ LOPŠELIS-DARŽELIS „NAMINUKAS“**

**TEMINĖS SAVAITĖS**

**„ŠV. VELYKOS. ŽEMĖS PABUDIMAS“**

**2022 m. balandžio 11 – 22 d.**

Velykos tai krikščioniška šventė, kai švenčiame gamtos pabudimą, Kristaus prisikėlimą. Tai pavasario šventė, kada viskas atsiranda tarsi iš niekur – dygsta gėlės, žaliuoja gamta.

  **I. TIKSLAS**

 Nusiteikti laukti Velykų, sužinoti, kokia tai šventė, suteikti vaikams džiaugsmo.

**II. UŽDAVINIAI:**

* plėsti vaikų žinias apie šv. Velykų šventės papročius, tradicijas;
* stebėti gamtos atbudimą, pajusti naujo gyvybės rato pradžią;
* mokytis marginti kiaušinius, džiaugtis margučių raštais;
* kurti meninius darbelius šventės tematika;
* mokytis dainelių, žaidimų, lalavimų;
* pajusti šventinę nuotaiką, šventės laukimą.

 **III. EIGA**

**PIRMADIENIS**

Prisiminti kokias šventes švenčiame skirtingais metų laikais.

Aiškintis, kad Velykų šventė visada būna pavasarį, per pirmąją Mėnulio pilnatį. Pasiūlyti vakarais stebėti dangų, Mėnulį, jo keitimąsi. Sudėti Mėnulio keitimosi vaizdą per savaitę.

Prisiminti praėjusį Verbų sekmadienį, jo tradicijas, simbolius.

Diskutuoti, kaip puošti aplinką, namus šv. Velykų šventei. Kalbėti apie tradicinius šv.Velykų puošybos elementus.

Meninė veikla. Grupėje arba kartu su tėveliais. Verbos, velykinės ar pavasarinės puokštės kūrimas. ( Po vieną puokštę nuo grupės). Darbelių lauksime iki trečiadienio.

**ANTRADIENIS**

Aiškintis, kodėl Velykų simboliu pasirinktas kiaušinis. Patarlės, priežodžiai ir mįslės apie kiaušinius.

Kalbėti apie tai, kodėl marginame kiaušinius, papasakoti apie margučių spalvų reikšmes.

Meninė veikla. Kiaušinio marginimas įvairia pasirinkta technika.

KIAUŠINIŲ SPALVŲ REIKŠMĖS:

Raudonu kiaušiniu linkima būti stipriam, aktyviam, visus nugalėti;

Žalias kiaušinis simbolizuoja augimą, sveikatą ir ramybę;

Juoda spalva reiškia žemę, gausumą, pilnatvę;

Geltonas ar rusvas margutis simbolizuoja derlių, šviesą, jaukumą, šilumą. Kai kur rašoma,

kad tai saulės ir pinigų spalva, tačiau kartu ir godumo;

Mėlyna – dangus, palaima ir ramybė.

IŠ TAUTOSAKOS...

Labai, labai seniai žmonės manė, kad pasaulis atsirado iš kiaušinio, kurį padėjo gyvatė, o gal

didelis paukštis. Iš kiaušinio išsirito saulė (ją mums primena geltonas trynys), dangus, žemė ir

atsirado gyvybė. Kaip ir dabar iš kiaušinių išsirita viščiukai...

Būtent todėl visame pasaulyje kiaušinis buvo ir yra laikomas geru ženklu. Jis reiškia sėkmę ir

sveikatą. Senų senovėje, kai žmonės tikėjo burtais ir magija, jie labai garbino gyvybę galinčius

sukurti kiaušinius, todėl juos puošė, margino piešiniais ir įvairiais ženklais. Žmonės tikėjo, kad taip

jie apsisaugos nuo blogio, ligų ir nelaimių.

**TREČIADIENIS**

Pokalbis apie neatsiejamą šv.Velykų personažą – Velykų Bobutę, dar vadinama Velyke.

Pamerktų beržo šakelių stebėjimas (brinksta beržo pumpurai, skleidžiasi lapeliai).

Stebėjimai – tyrinėjimai: ,,Virtas – žalias kiaušinis“ (virtas kiaušinis sukasi, žalias nesisuka). Paklausyti ir pasimokyti atmintinai eilėraščių apie margučius, Velykę.

Meninė veikla. Aplikacija „Viščiukas ritasi“.

**KETVIRTADIENIS**

Susikaupimo diena – susėsti prie bendro stalo grupėse, uždegti žvakutę, susikaupti, prisiminti patirtus išgyvenimus, palinkėti vieni kitiems kažką gero, gražaus. Priešvelykinis grupės tvarkymas.

Meninė veikla. Sveikinimų, atvirukų kūrimas.

**PENKTADIENIS**

Kalbėti apie Velykų paprotį eiti iš namų į namus linkint laimės, sėkmės. Pasimokyti velykavimo, kiaušiniavimo, lalavimo oracijų.

Eksperimentai su kiaušiniais.

Eksperimentas: Spalvotos putos

Jums reikia ekologišką indų ploviklį arba šampūną, skirtą vaikams, išplakti su truputėliu vandens.

Plakama mikseriu, tuomet putos bus standžios ir smagiau žaisti. Į baltas putas įdedame kelis

lašiukus maistinių dažų ir išmaišome. Taip galime pasigaminti daug spalvų ir leisti vaikams kepti

spalvotus putų tortus.[**https://www.youtube.com/watch?v=msEL32VTwSY**](https://www.youtube.com/watch?v=msEL32VTwSY) **arba** <https://www.youtube.com/watch?v=88mvT9CWmxw>

**2022m. balandžio 19 – 22d.**

**ANTRDIENIS 19 d.**

Šventinis rytmetis lauke „Rieda margutis, rieda...“. Esant blogam orui atkelsim šventę į kitą dieną.

**TREČIADIENIS, KETVIRTADIENIS, PENKTADIENIS**

Stalo, kūrybiniai – vaidmeniniai, judrieji žaidimai. Eilėraščių ir dainelių klausymąsis, senosios animacijos filmukų žiūrėjimas, edukaciniai žaidimai.

Meninė kūrybinė veikla šv.Velykų tematika. Eksperimentai su kiaušiniais, vandeniu.

**PAPILDOMA MEDŽIAGA VEIKLOMS**

Pasaka „Vištytės pyragas“ <https://www.youtube.com/watch?v=aRuLyST6IF0>

Dainelė „Margučiai“ <https://www.youtube.com/watch?v=XdVJp_ygheo>

Pasakojimas ,,Velykos su Mango ir Tango“.

<https://www.youtube.com/watch?v=goyvv-jfvho>

Pasakojimas ,,Kakė Makė ruošiasi Velykoms. Ką pasakė Kakė Makė?“

<https://www.youtube.com/watch?v=aGfgFSYAhlA&t=91s>

Vytė Nemunėlis

„PAVASARIO ŠVENTĖ“

Velykos! Velykos! Pavasario šventė,

Ir bundančioj žemėj taip miela, šviesu,

Žibutės dabina upelio pakrantę,

Žibutės dabina mūs širdis visų.

Velykos! – čirena linksmai vyturėlis,

Velykos! – jam taria laukai ir šilai.

Tuoj skleisis, tuoj skleisis čia baltosios gėlės,

Ir liepose švilpaus visi inkilai.

Kaip pasakos paukštė pavasario rytas

Linksmai ,,Aleliuja“ pasauliui giedos,

Šypsosis dangus, kaip margutis dažytas,

Ir žemė, kaip sesė žibučių žieduos**.**

Vytė Nemunėlis **“VELYKOS“**

Jau pavasaris,

Laukuos žolė žaliuoja.

Atgyja Lietuva,

Velykos jau vėl čia.

Mes dažom kiaušinius,

Margus kaip genius,

Jau Kristus prisikėlė -

Velykos jau atėjo.

Nušvito, pakvipo pyragais laukai.

Žibutėm ir pienėm pražydi takai.

Kam moja kiškučiai, ir pempės kam klykia?

Kraitelę margučių mums veža Velykė.

 **„VELYKOS“**. (autorius nežinomas)

Saulė šypsosi pro langą

Spinduliais parėmus dangų,

Klega paukščiai, gėlės kvepia

Puošdamos Velykų taką.

Vėl pavasaris pas mus.

Laikas puošti margučius.

**„VELYKŲ KIŠKIS“** (autorius nežinomas)

Eina kiškis takeliu

Su pintiniu krepšeliu.

O krepšelyje margučiai,

Duos kiškelis jų vaikučiams.

Kiekvienam dalins po vieną,

Kad Velykų šventės dieną

Būtų linksma ir smagu

Su kiškučio margučiu.

Meninė veikla.

Piešimas vašku ir akvarele <https://www.youtube.com/watch?v=KWYcQU4pc-o>

Meninė veikla: „Nulipdžiau margutį“

Reikės: modelino, dažų, pagaliuko.

Iš modelino pasiūlykime vaikams nulipdyti „kiaušinį“. Pasiimkime pagaliuką ir išvedžiokime įvairius raštus (linijos, taškeliai ir pan.) Palaukime kol sukietės ir su dažais marginkime.

<https://www.youtube.com/watch?v=KWYcQU4pc-o>

Meninė veikla. Aplikacija „Viščiukas ritasi“. <http://krokotak.com/2018/03/paper-plate-chicken/>

**Verbos, Verbų sekmadienis. Šv.Velykos. Margučiai. Idėjos veikloms.**

(pagal l. l. tautosaką)

 Apžiūrėti verbą iš kadagio, karklo, lazdyno ar kitų žalumynų. Kadagio šakelę pasmilkyti. Aiškintis, ar nebuvo kuris nors išplaktas verba, kokie žodžiai buvo sakomi, pvz. ne aš plaku, verba plaka, po šešių dienų Velykos, ar duosi kiaušinį?

Ne aš plaku,

Verba plaka,

Plaka tol, kol suluš,

Už nedėlios Velykos pralinksmins kiekvieną.

Būk toks, koks esi buvęs,

Būk sveikas kaip žuvis.

Ne aš mušu,

Verba muša.

Ne tau sopa,

Verbai sopa,

Už nedėlios bus Velykos.

 Papasakoti, kad verbas laikydavo visus metus, rūkydavo jom audros debesis, kad audra išsisklaidytų, rūkė gyvulius, trobas, buvo tikima, kad jei trobos iškaišytos verbomis, jų netrenks perkūnas, neateis velnias. Verbas keldavo ir prie avilio, kad bitės geriau spiestų.

 Senovės Lietuvoje Velykos buvo švenčiamos kaip gamtos atbudimo šventė. Margučiai simbolizavo gyvybės atsiradimą – augalijos gimimą, žydėjimą. Tikėta, kad kiaušinis galįs suimti žmonių ir gyvulių ligas, juos aukojo derliaus dievams, nešdavo ant kapų. Vilniuje, Gedimino kalne rastas akmeninis margutis, Dainų slėnyje – kaulinis kiaušinis. Šie kiaušiniai žemėje išgulėjo kelis šimtus metų. Anksčiau juos dažydavo ąžuolo, skroblo, juodalksnio žieve, svogūnų lukštais, rugių želmenimis, samanomis, šieno pakratais, ramunėlėmis, kmynais.

 Galima pamerkti ramunėles, beržų vantas, alksnio žievę ir žirginėlius bei ąžuolo žievę į atskirus indus, padaryti korteles su augalų pavadinimais ir pamerkimo data. Tada stebėti, kaip dažosi, sodrėja, tamsėja vandens spalva.

 Margučių raštai – saulutės, rūtelės, eglutės, žalčiukai, driežiukai, paukščiukai, arkliukai, vingeliai – tai vis iš senų pagoniškų laikų likę ženklai, kuomet buvo garbinama saulė, mėnulis, žalčiai, paukščiai ir augalai.

**PASAKA „KODĖL DAŽO KIAUŠINIUS“**

 Buvo vienas labai geras karalius. Visi žmonės jį labai mylėjo. Ir ne tik žmonės. Jį mylėjo ir gyvuliai, ir paukščiai. Tik karalius buvo nelaimingas – neturėjo vaikų. Ir žmonės buvo nelaimingi – kas valdys kraštą, kai karalius mirs?

 Kartą karaliui gimė sūnus. Visi labai apsidžiaugė. Džiaugėsi žmonės, ir paukščiai, ir gyvuliai. Iš to džiaugsmo višta padėjo raudoną kiaušinį. Nuo to laiko ir žmonės pradėjo dažyti kiaušinius. Mat nemokėjo kitaip savo džiaugsmo parodyt.

**PASAKA „AUKSINIS KIAUŠINIS“**

Mėnulyje ant akmens tupėjo milžiniška antis, kuri buvo padėjusi auksinį kiaušinį ir ruošėsi perėti. Kai ji įsinorėjo lesti ir nuskrido ieškoti maisto, užėjo lietus, sudrėkino lizdą ir jame pasidarė skylė. Pro ją ir iškrito kiaušinis. Krisdamas jis atsimušė į debesis ir perskilo į tris dalis: iš trynio atsirado žemė, iš baltymo – vandenys, iš kiauto – dangus ir žvaigždės”

**“VELYKOS“** Vytė Nemunėlis

Jau pavasaris, Mes dažom kiaušinius,

Laukuos žolė žaliuoja. Margus kaip genius,

Atgyja Lietuva, Jau Kristus prisikėlė -

Velykos jau vėl čia. Velykos jau atėjo.

Nušvito, pakvipo pyragais laukai.

Žibutėm ir pienėm pražydi takai.

Kam moja kiškučiai, ir pempės kam klykia?

Kraitelę margučių mums veža Velykė.

**PATARLĖS IR PIEŽODŽIAI**

Giriasi kaip višta kiaušinį padėjus.

Tupi kaip višta ant kiaušinių.

Nuo kada kiaušinis vištą moko?

Ir gaidys savo kieme drąsus.

Pirmi gaidžiai velnią baido.

**MĮSLĖS**

 Pramušiau ledą – Mažutis ąsotėlis Daili bačkelė

 Radau sidabrą, Skani tyrelė. Be jokio langelio.

 Pramušiau sidabrą –

 Radau auksą.

**VELYKAVIMO, KIAUŠINIAVIMO, LALAVIMO ORACIJOS**

Aš mažas bernelis, Velykų rytą, Aš mažas vaikelis,

Kaip grikių pėdelis, Lelija pražydo: Kaip pupų pėdelis.

Aš nemoku arti, Ne dėl manęs vieno, Skyniau kvietkelę,

Nei šienelio pjauti, Dėl viso svieto. Mečiau ant kelio.

Tik moku dainuoti, Kepurę laikau – Už upės gandras tupi,

Namelius palinksminti. Kiaušinio prašau. Sparneliu rašo, kiaušinėlių

 prašo.

Aleliuja, aleliuja.

**VELYKŲ PUSRYČIAI**

 Velykų rytą visa šeima valgo šventinius pusryčius. Pradėti reikia nuo margučių, nepulti valgyti kitų patiekalų. Visi išsirenka po margutį, apžiūri, ar nesuskilęs, ir susidaužia smailiaisiais galais. Tas, kurio margutis liko nesudužęs, bus sveikas ir ilgiausiai gyvens.

Kaip pažinti stiprų kiaušinį?

Mažas stipresnis už didelį.

Šviesiau nusidažęs stipresnis už tamsiau nusidažiusį.

Pabarškinus kiaušinį į dantis, stipraus garsas aukštesnis, skambesnis, o silpno – žemesnis, duslesnis

**RIDENIMAS**

Ridenimas – pats linksmiausias Velykų žaidimas. Kieno paleistas kiaušinis kliudys kitą kiaušinį, tas galės jį pasiimti. Kaip pataikyti?

* Jei kiaušinis nuriedėjęs tiesiai, leisk kuo apvalesnį margutį ir pataikysi;
* Jei kiaušinis nuriedėjęs į šoną, ieškok smailiagalio margučio;
* Jei leisi smailu galu į kairę, margutis riedėdamas pasuks į kairę;
* Jei leisi smailu galu į dešinę, margutis pasuks į dešinę

**Idėjos:** [**https://darzelisziedas.lt/wp-content/uploads/2021/03/Gr.-R%C5%ABtel%C4%97s\_2021.03.29-2021.04.02.pdf**](https://darzelisziedas.lt/wp-content/uploads/2021/03/Gr.-R%C5%ABtel%C4%97s_2021.03.29-2021.04.02.pdf)

Pasikartoti spalvas, atlikti eksperimentus. Taigi maišome spalvas!

► Raudona + mėlyna = violetinė ► Raudona + geltona = oranžinė ► Raudona + ruda =rusvai

raudona ► Raudona + žalia = ruda ► Mėlyna + geltona = žalia ► Mėlyna + ruda = tamsiai ruda

► Mėlyna + pilka = tamsiai pilka ► Geltona + ruda = gelsvai ruda ► Geltona + žalia = mėlyna ►

Ruda + žalia = rusvai žalsva ► Ruda + violetinė = tamsiai ruda ► Ruda + pilka = tamsiai ruda

Linkime smagių bandymų!

[**https://www.tevu-darzelis.lt/velyku-darbeliai-vaikams/**](https://www.tevu-darzelis.lt/velyku-darbeliai-vaikams/)

[**https://www.tevu-darzelis.lt/forumas/topic/velyku-darbeliai-vaikams**](https://www.tevu-darzelis.lt/forumas/topic/velyku-darbeliai-vaikams)

[**http://eilerastukaivaikams.blogspot.com/2011/04/velykos.html**](http://eilerastukaivaikams.blogspot.com/2011/04/velykos.html)

**Velykų ištakos siekia pagonybės laikus.**

**Kintanti Velykų data**. Tikriausiai net ir patys mažiausi pastebi, kad Velykos – kilnojama šventė, kurios data kasmet kinta, anksčiausiai Velykos gali būti švenčiamos kovo 22, vėliausiai – balandžio 25 dieną. Velykos švenčiamos pirmąjį mėnulio pilnaties sekmadienį po pavasario lygiadienio.

**Pagoniškos Velykų šaknys**. Velykos, kaip ir daugelis mūsų švenčiamų švenčių, turi pagoniškas šaknis, tačiau atėjus krikščionybei ši šventė buvo šiek tiek pakeista. Velykos buvo ir tebėra siejamos su gamtos atgimimu, atsibudimu po ilgos ir sunkios žiemos, krikščionybei atėjus šią šventę imta sieti dar ir su Kristaus prisikėlimu.

**Per Velykas pabunda vėlės.** Senovėje buvo tikėta, kad atėjus pavasariui nubunda ne tik gamta, bet ir anapusinis pasaulis, prisikelia vėlės (iš čia ir kilęs šventės pavadinimas). Vėlės klajoja iki pirmojo perkūno, kuris tarsi priverčia jas grįžti atgal ir vėl pasinerti į ramybę. Senoliai, bijodami vėlių ir norėdami joms įtikti, per Velykas lankydavo mirusiųjų kapus, ant jų padėdavo margintų kiaušinių.

**Kiaušinis – neatsiejamas Velykų simbolis.**

**Margučių simbolika.** Pagonybėje kiaušinis turi ypatingą, sakralinę reikšmę – tai kosmoso, gyvybės, vaisingumo simbolis. Per Velykas kiaušiniai buvo marginami siekiant sustiprinti jų magiškąsias galias. Ant kiaušinių lukštų buvo išskutami ar vašku išpiešiami simboliniai raštai – saulutės turėjo užtikrinti pakankamai saulės šviesos ir šilumos augmenijai, žvaigždės – šiltas ir šviesias naktis, žalčiukai padėjo gyvybei greičiau pabusti ir paspartino pavasario atėjimą, kiaušiniai buvo marginami įvairiais augalų, gėlių motyvais, simbolizavusiais žaliuojantį pavasarį ir gausų būsimąjį derlių.

**Kiaušinių marginimas augalais.** Kiaušiniai buvo marginami natūraliais, augaliniais dažais – žibuoklių žiedai suteikė švelniai melsvą spalvą, ąžuolo žievė – juodą, svogūnų lukštai – tamsiai rudą ir t.t. Spalvos, kaip ir raštai, turėjo prasmę. Mėlyna spalva simbolizavo dangų, raudona – gyvybę, juoda – derlingą žemę, žalia – bundančią augaliją, geltona – derlių, subrendusius javus.

**Stebuklingi margučiai.** Pagonys tikėjo, kad kiaušiniai turi magiškų galių – kiaušinių duodavo valgyti sergantiems, ką tik pagimdžiusioms moterims buvo kepama puri, saldi kiaušinienė moliniame indelyje (beje, ši kiaušinienė – tradicinė palankynų, gimdyvės ir naujagimio lankymo, dovana), kiaušinius glausdavo prie skaudamų vietų, sunkiai gyjančių žaizdų, žalius kiaušinius gerdavo pastoti norinčios moterys. Buvo manoma, kad margintų Velykų kiaušinių stebuklingos savybės dar didesnės. Velykoms pasibaigus vyrai keletą margučių užkasdavo laukuose, manydami, kad tai padidins derlių, o moterys porą dažytų kiaušinių pasidėdavo namuose, šitaip trobą apsaugodamos nuo dievo Perkūno rūstybės.

**Margučiai žadino gyvates.** Kiaušinių žaidimai mūsų protėviams buvo ne tik linksma pramoga, bet ir dar vienas magiškas ritualas. Senovėje buvo tikima, kad kiaušinyje slypi gemalu pasivertusios gyvatės, o kiaušinį žaidimo metu pramušus jos išlįsdavo ir šliauždamos pažeme budino augaliukus, tarsi kvietė juos greičiau dygti ir žaliuoti. Kiaušinių ridenimo žaidimai taip pat buvo skirti prikelti ir sukviesti gyvates.

**Velykų šventimas.**

**Verbų sekmadienis ir Didžioji savaitė.** Pati Velykų šventė prasideda savaitę iki Velykų Verbų sekmadieniu, kurio metu šventinamos verbos: gluosnių rykštelės, kadagių šakelės, Vilniaus krašte – garsiosios Vilniaus krašto verbos, supintos iš įvairiausių džiovintų augalų. Po Verbų sekmadienio seka Didžioji savaitė, kurios metu laikytasi rimties, stengtasi nesibarti. Didįjį Ketvirtadienį, dar vadinamą Čystuoju (švariuoju) ketvirtadieniu, visa šeima susitvarkydavo namus, ūkį. Didysis Penktadienis - rimties ir susikaupimo, atgailos diena. Margučius dažydavo Velykų išvakarėse – Didįjį Šeštadienį, tuomet eidavo į Bažnyčią atsinešti šventinto vandens ir velykinės ugnies, ant kurios gamindavo ir Velykų valgius.

**Pirmoji Velykų diena** Velykų dienos rytą šeima kėlėsi anksti (tikėta, kad jei per Velykas ilgai miegosi, galvą skaudės) ir prausėsi šaltu, lediniu vandeniu, nuplaudami ligas ir norėdami ilgai gyventi. Pirmoji Velykų diena skirta vaišėms ir būdavo kiek ramesnė, švenčiama tik šeimos rate – sakoma, kad, jeigu koks nesusipratėlis į svečius ateidavo, tai jo prie stalo sodinti negalima, jam reikia duoti kailinius blusinėti.

**Antroji Velykų diena** buvo skirta pramogoms, susitikimams su kaimynais, giminaičiais. Buvo einama į svečius, žaidžiami įvairiausi [velykiniai žaidimai](https://www.tevu-darzelis.lt/velyku-zaidimai-vaikams/), šeimos linksminosi ir dainavo. Visi drauge ridendavo kiaušinius per lovelį, eidavo bukynių (dauždami tikrino kiaušinių stiprumą).

**Trečioji Velykų diena**. Senovėje Velykos buvo švenčiamos tris dienas. Trečiąją Velykų dieną, kuri vadinama Ledų diena, reikėjo tinginiauti. Tikėta, kad, jeigu draudimo nepaisysi ir dirbsi, vasarą „ledai javus nukuls“, t.y. kruša sunaikins bebaigiantį bręsti derlių.

**Atvelykis.** Pirmasis sekmadienis po Velykų vadinamas Atvelykiu, Velykėlėmis arba vaikų Velykomis, nes šią dieną karaliauja vaikai: dažo kiaušinius, žaidžia žaidimus. Taip pat yra tradicija būtent šią dieną aplankyti vaiko krikštatėvius (kitur krikštatėviai lanko vaikus).

**Velykų stalas.**

**Velykų stalo valgiai**. Pirmąją Velykų dieną šeima susėsdavo prie stalo, kurio pagrindinis akcentas būdavo margučiai. Stalą puošė iš sviesto sulipdytas arba molinis avinėlis ir daigintos avižos ar miežiai. Be jų ant stalo būtinai būdavo mėsiškų patiekalų: šaltienos, keptos kiaulienos ar avienos, dešrų, kraujiniai vėdarai. Kai kuriuose regionuose buvo troškinami kopūstai ar verdama soti raugintų kopūstų sriuba. Ant stalo taip pat būdavo gardumynų: išsuktos varškės, saldaus sūrio, pyragų, pyragaičių, turtingesniuose namuose – Velykų boba, gal net pagardinta iš svečių šalių atvežtais džiovintais vaisiais. Vaikams buvo patiekiama saldžios obuolienės balintos grietinėle.

**Pirmasis Velykų margutis.** Pirmą pavasarį rastą kiaušinį buvo priimta dažyti raudonai. Velykinių pusryčių metu vieną šventintą margutį padalindavo į tiek dalių, kiek yra šeimos narių – pirmąją dalį suvalgydavo namų šeimininkas, o vėliau likusieji, pradedant vyriausiuoju ir baigiant jauniausiuoju, o paskutinis margučio gabalėlis atitekdavo šeimininkei. Šis paprotys į namus turėjo atnešti skalsą ir turtą. Suvalgyto margučio lukštų neišmesdavo, juos sudegindavo krosnyje – tikėta, kad tuomet naminiai paukščiai geriau iš kiaušinių risis. Kitų margučių lukštus berdavo į pasėlių sėklas.

**Velykų linksmybės ir mažiems, ir dideliems.**

**Velykų eglutė.** Margučiais taip pat buvo puošiama Velykų eglutė – prie tiesios šakos senoliai pririšdavo eglės šakelių ir sukurdavo eglės formos papuošimą. Šiame medelyje pritaisydavo iš šieno supintus lizdelius, į kuriuos buvo galima įkišti kiaušinius, dekoruodavo sprogusių žilvičių šakelėmis (kačiukais). Velykų eglutėje dažniausiai buvo galima rasti 9 arba 12 kiaušinių – tikėta, kad šie skaičiai neša laimę.

**Velykų bobutė arba Velykė**. Vaikams buvo pasakojama apie Velykų bobutę, kuri gyvena pamiškėje, primargina daug margučių ir cukriniu arba vaškiniu, kiškiais pakinkytu vežimaičiu juos išvežioja vaikams. Įprastai vaikams buvo paliekama po du margintus kiaušinius – juos mažyliai rasdavo Velykų rytą ant palangės.

**Velykų žaidimai**. Per Velykų šventes priimta žaisti įvairiausius [velykinius žaidimus](https://www.tevu-darzelis.lt/velyku-zaidimai-vaikams/), daugumos jų įrankis - margučiai. Populiariausi Velykų žaidimai būdavo bukynės (arba muščius) ir margučių ridenimas.

**Vaikučių kiaušiniavimas**. Maži vaikai antrą Velykų dieną eidavo kiaušiniauti – lankėsi pas kaimynus, jiems dainavo ir deklamavo eilėraštukus, o baigę įsikišdavo burnon pirštuką šitaip prašydami kiaušinio, kartais įsikišdavo ir du pirštukus – trobos savininkas turėjo suprasti, kad mažylis nori gauti du margučius, o štai daugiau nei du pirštelius burnon susikišę vaikai dažniausiai kiaušinių visai negaudavo ir buvo išvaromi lauk už godumą.

**Velykų sūpynės**. Velykų antrą dieną buvo supamasi. Sūpuoklės – lopšio simbolis, kuriuo išsupama atgimusi gamta. Tikėta, kad tų, kurie aukščiau įsisupa, javai bus aukštesni, linai – ilgesnį pluoštą užaugins. Nepaprastai gražios ir įdomios yra sūpuoklinės dainos: jos su erdvės, pavasario laisvės pajauta.

Dėdinėjimas. Poros dar neturintys vaikinai eidavo dėdinėti į jaunų mergelių namus. Merginos privalėjo pavaišinti gražiais margučiais, o, jeigu jų neturėjo, tai buvo juokais nutempiamos į vištidę ir pasodinamos perėti. Tai buvo proga susipažinti, pasižvalgyti būsimosios žmonos, tad, jeigu vaikinas patiko, mergina kartais ir pameluodavo neturinti margučių, norėdama akimirką pabūti tik tarp jaunuolių, be griežtų tėvų akių.

**Lalavimas.** Vaikinai ir jauni vyrai per Velykas taip pat eidavo į laukus, barškino įvairius barškučius, dainavo dainas, kuriose vyravo priedainio žodžiai „ai lalu lalu“, „ei lalo“, būtent todėl buvo sakoma, kad „išėjo lalauti“. Šiomis dainomis buvo laiminami laukai, galvijai, dainos buvo skirtos vaisingumo, gimimo, gyvenimo ir meilės deivei Lelai. Lalautojų būreliai užsukdavo ir sodybas, kur gaudavo įvairių vaišių – atlygį už jų darbą kviečiant pavasarį ir prašant palaiminimo. Netekėjusioms merginoms vyrukai dainavo „lalinkas“ – daineles, linkinčias greitai ir sėkmingai ištekėti, susilaukti daug vaikučių. Panelės už „lalinkas“ svečius apdovanodavo riešutais.